ALLE VED DET
Se nu der! Det er fantastisk smukt!
- Hej, far! - Hej, skat. Så er I ankommet.
Næsten. Moster Ana hentede os i lufthavnen.
- Hej, søde. Hvordan går det? - Hej.
- Hvad er klokken der? - Næsten 12. Vækkede vi dig?
- Havde I en god tur? - Vi fik ikke lukket et øje.
- Hej, Alejandro! - Hej, Ana. Går det godt?
En skam, du ikke kunne tage med. Vi vil savne dig.
- Næste gang. Jeg beklager. - Det bliver om tre år.
Måske kan de besøge os på bryllupsrejsen.
- Vi kan vise dem Argentina. - Strålende idé!
Hils... Hvad er det nu, ofret hedder?
- Han hedder Joan. Jeg hilser. - Joan, nå ja.
- Far, sov Tutu inde hos dig? - Måske. Jeg skal lige finde hende.
- Savner hun mig ikke? - Kom. Du skal tale med din ejer.
- Hvad med din bror? - Sig hej til far.
- Hej, dovenkrop. Har du det godt? - Ja. Hej, Tutu.
Skat, jeg savner dig. Send mig et kys!
Paco!
Bland dem ikke med de andre. Hold dem adskilt. Vicente.
- Rigtig flot. - Synes du? Den sidder lidt stramt.
Du har taget lidt på. Jeg kan bedst lide dig sådan.
- Det er jeg glad for. - At du har taget på?
- At du ser sådan på mig. - Skal jeg hjælpe dig?
Den sidder fast.
Sådan her?
Nej nej. Du ødelægger den.
Jeg prøver indefra.
Du er så smuk.
Hej.
Hej. Hvad så?
Det vil jeg prøve!
Laura!
Rocio!
Mor, din søster er kommet!
- Sig hej til din kusine. - Mor!
Hej!
Diego!
Du må ikke smutte væk.
Vink til moster.
- Kan alle være på hotellet? - Vi har også lejet et hus.
Vi er for trætte til at tænke på, hvor vi sover.
Det er jo også kun to nætter.
Tænk over det. Jeg er straks tilbage.
- Hej. - Hej.
Hej, skat. Det er Joan.
- Min søster Laura. Diego og Irene. - Meget pænere end på billederne.
Godt at møde jer. Ana har fortalt så meget om jer.
Har vi det hele? Så går vi.
Han er meget bedre end ham den sidste.
Far!
- Hvor skal vi stille alt det her? - I har værelser ovenpå.
- Hvor er far? - Se, om han er i gården.
Far...
- Laura! - Hej!
Hvor ser du godt ud.
Du ser rigtig godt ud.
Skat!
Min søster!
Hvor har jeg savnet dig.
- Far er pludselig blevet gammel. - Ja, siden du sidst så ham.
- Han er gammel. - Alle ser det bortset fra ham selv.
Børn, se at få skiftet. Bedstefar venter.
Giv mig den.
- Ikke så hurtigt. - Du skal ikke være bange!
Sæt elastik i for mig.
- Brems! - Hvem er de idioter?
Var det ikke din nevø, der sad bagpå?
- Hvem styrede? - Det ved jeg ikke.
Min kone tog mig med, så jeg kan fortælle noget om vin.
Det her er...
druesaften.
Forskellen mellem druesaft...
og det her...
er... tid.
Fin historie, men hvornår må vi drikke den?
Drikke den? Hvis læreren giver lov...
Glem det!
Tiden giver vinen karakter-
-og personlighed.
- Jeg er straks tilbage. - Denne vin fra gården er rigtig god.
Nu læreren er gået, hvem vil så smage vinen?
- Det ser godt ud. - Ja, ikke?
- Er det de tre? - Ja. Abel, Matias og Marco.
- Og du tager med dem? - Selvfølgelig.
Jeg lovede bruden, at I vil gøre det som professionelle.
Nej, bedre.
- Han sagde, han ville komme. - Arbejdet kom desværre i vejen.
- Arbejdet kan vente. - Hans arbejde er ikke som vores.
- Han har nok meget travlt. - Det har du også.
Ja, med vores op-og nedture. Vi klarer kun lige præcis afdragene.
- Det er da normalt under opstarten. - Opstarten? Vi har kørt i to år nu.
Det er bedre end at gå og skændes derhjemme.
Nu skændes vi her i stedet.
- Er du allerede færdig? - Lad mig være i fred.
- Skal jeg lade hende være i fred? - Lad nu være for en gangs skyld.
Sikke et englebarn.
- Hun ligner dig. - Med åbne øjne ligner hun sin far.
- Hvordan har Gabriel det? - Han er rejst til Tyskland.
- For at finde arbejde. - Hvad så med dig?
- Vi er gået fra hinanden. - Det vidste jeg ikke.
- Hvorfor? - Det gik ikke så godt.
Og mine forældre var ikke meget for ham.
- Hvad med den lille? - Hun bliver her hos mig.
Søde ven.
Åh, søde ven. Det er jeg ked af.
Paco!
- Hej. - Hver gang med et nyt barn på armen.
- Og se, hvor smukke de bliver. - Går det godt?
Hej. Sikke en sød lille pige.
- Jeg er vild med hende! - Giv ham et kys.
- Det vil hun ikke. - Jeg vil ikke.
Lad mig nu se...
Du gav mig et kys! Hvor var det sødt. Tak.
- Hun er smuk. Hun slægter dig på. - Nej, hun ligner sin far.
- Alejandro? Det mener du ikke? - Hvem siger, hun er Alejandros?
Det er da Rocio og Gabriels datter!
- For fanden da. - Fuglen sked lige på ham!
Møgfugl!
Dumme bæst!
Irene!
Jeg smutter. Vi ses.
- Er det din datter, Irene? - Ja.
Hvad laver du? Hvad har du gang i?
Felipe, modigt af dig at køre med hende.
- Drenge er nogle kyllinger. - Kom her, min høne.
Hvor er jeres hjelme?
Kyllinger? Fortæl hende, hvad jeg lavede på hendes alder.
Hvad lavede han ikke? Kan I se taget på kirken?
Paco klatrede derop.
Han var så irriterende, at storkene blev væk i årevis.
- Derfor skider de på mig. - Klamt!
De fik rigtig ram på mig i dag.
- Er hun ikke smuk? - Så smuk og så voksen.
Hun skal bare opføre sig lidt bedre.
- Her og her. - Bliver den klar til i morgen?
- Du kan ikke gå nøgen til bryllup. - Hej.
- Hej, min søn. - Ved din mor godt, hvordan du kører?
Den skide knallert.
Er alle de folk, der lige er ankommet, bryllupsgæster?
En catalonsk og en argentinsk mand. Ana skød papegøjen ligesom Laura.
Godt gået. Hvis de blev her, -
- blev de som Mariana med Fernando, der aldrig har en klink.
- Har Paco set kjolen? - Han var vild med den.
Kjolen eller det inden under den?
- Det er nok nu. - Men din datter...
Far. Få taget lidt mere i nakken.
Det er din datters bryllup. Kom nu i feststemning.
Hvem har spurgt dig om noget?
- Hvad jeg ikke finder mig i... - Din stædige rad!
Helt ærligt!
De stjæler vores arbejde.
Jeg kan ikke se dig stå og plukke druer under den brændende sol.
Jeg var i marken, da du bare var en ung knøs, der løb efter piger.
Så kom ikke her.
Vicente!
I Faderens, Sønnens og Helligåndens navn.
- Herren være med jer. - Og Herren være med dig.
Kære brødre, vi er samlet her i dag, -
- så Gud i sin nåde kan værne om jeres ønske om at indgå ægteskab-
- i nærvær af kirkens præst og hele den samlede menighed.
I modtager af ham i dag det særlige sakramente, -
- så I kan bevare gensidig og evig troskab...
Der er en flot udsigt heroppefra.
Stop! Er du sindssyg?
Hvorfor er du sådan en tøsedreng?
- Ved du, hvem de er? - De er nok døde.
- Nej. - Hvordan kan du være sikker?
- Jeg gætter bare. - Kender jeg dem?
Din mor.
- Og "P"? - Det er Paco.
- Seriøst? - Det ved alle da.
- Hvad? - De var kærester.
- Og dine initialer? - Jeg har ikke ridset dem ind.
Jeg gør det for dig.
Nej. Nej, nej, nej. Det kan du lige vove på!
Skriv det så.
- Kom nu. - Du rejser igen.
- Tag med mig. - Til Argentina?
Min mor giver aldrig lov.
Pak din taske i hemmelighed, og rejs. Bare gør det.
Er du rigtig klog?
Klokketårnet og uret er i forfærdelig dårlig stand.
Men vi må vente på hjælp til midler til istandsættelsen.
Det er en skam, at Lauras mand ikke kunne være her i dag.
Vi er taknemlige for hans hjælp til facaden.
Hvis han så tårnets forfatning, ville han sikkert hjælpe os.
Altid klar til at tigge om penge.
I skal passe godt på kirken, for det er jeres kirke.
Forresten, når I kaster ris efter de nygifte, så vent til udenfor.
- Snup lige glasset der. - Værsgo. Lad os skåle.
- Hvordan går det? - Godt.
- Børst tænder. - Nej, ikke i aften, vel?
Okay. Så vask hænder.
Skat, kom her. Har du det dårligt?
- Hun blev svimmel af at danse. - Du havde det ellers fint før.
Jeg er søvnig.
Det er jetlag. Hun er dødtræt. Nu får vi dig i seng.
Tag lige mine krykker med op for mig.
Skal jeg hjælpe dig op?
- Du har drukket for meget. - Gå! Lad mig være i fred.
Sikke en gnaven bedstefar!
Den forbandede lift...
Var det bedre?
- Mariana. - Det er bare mig, far.
- Jeg vil ned. Kald på Mariana. - Jeg hjælper dig.
- Hent hende. - Hvorfor?
- Du kan ikke gøre det. - Jeg kalder på hende.
- Mariana! - Er der strømsvigt?
Far venter på dig på trappen.
Hvornår får vi strøm igen?
Kan I ikke sige noget om, sådan cirka hvornår det bliver?
Nej, det er hele byen.
Om det regner?
- Næ. - Kun et par dråber.
- Lidt mere.
Forsøg at få det ordnet, hvis I kan.
Prøv nu, ikke? Mange tak.
- Hvad sagde de? - Det regner.
Vicente!
Luk op. Det er Paco. Skynd dig. Folk venter.
- Hvad er der? - Gør mig en tjeneste.
Skaf et par fyre... Så sent er det heller ikke.
Vi må ud til gården og hente en generator.
- Nu? - Ja. Skynd dig. Tak.
Lad os nu se, hvad det bliver til...
Irene.
Er du derinde?
Ving, ving! Ving, ving!
Paco, kom lige.
Fuglens telefon siger ving, ving!
Hvad er der?
Er hun her ikke?
Hvor er hun?
Hvorfor var døren låst?
- Hvad sker der? - Bliv hos drengen. Jeg kommer snart.
Politi bekræfter, at Carmen blev bortført
Den smukkeste!
- Har I set Irene? - Gik hun ikke i seng?
- Og ingen har set hende siden? - Nej.
Skat, jeg ved ikke, hvor du er.
Hvis det er for sjov, så sårer du mig.
Ring til mig med det samme.
- Hun er nok ude at føjte. - Gå op og vær hos Laura.
Paco...
Vi har din datter. Får politiet noget at vide, dræber vi hende.
Felipe! Kom her!
- Har du set Irene? - Nej. Hvad er der galt?
Jeg ved bare, at hun fik det dårligt.
Røg I noget? Sig det, som det er.
- Det gjorde vi ikke. - Gå ud og led efter hende.
Led efter hende!
Hvad er det?
- Det må være en spøg. - Hvad?
Laura!
Laura fik den her besked. Kan det være Irenes syge spøg?
- Hvornår kom den? - Nu.
- Har I ringet nummeret op? - Ja, det findes ikke.
- Hvor skal du hen? - De kan ikke være nået langt.
Jeg tager med dig.
Hvad sker der?
Jeg lod ham køre. Jeg blev lidt for fuld.
Kør bare med jer. Men pas nu på jer selv.
- Hvad sker der? - Et kabel er blevet skåret over.
Bare kør videre.
- Hvor skal vi nu prøve? - Vi kan ikke indhente dem.
- Skal vi ringe til politiet? - Så gør dog noget!
Gør dog noget!
Ikke for at skræmme dig, men de udklip, du så på sengen, -
- kan være fra de folk, som bortførte den lille pige.
- Hvorfor blev hun bortført? - For pengene.
- Hvad gjorde de ved hende? - Måske er det ikke dem.
Men sagen er, at de truede...
med at dræbe pigen, hvis politiet fik besked.
Så vi må være meget forsigtige.
Dræbte de hende?
Far.
Vil I bare sidde her hele natten uden at gøre noget?
Hvem så hende sidst?
Felipe var sammen med hende hele aftenen.
Felipe ved ikke noget. Kun at hun var træt-
-og gik op for at sove.
Hun havde det helt fint, og så fik hun et enkelt glas.
- Og lige pludselig... - Måske kom de noget i hendes glas.
- Hvad? - Måske sovepiller.
En af gæsterne må have været indblandet.
Kablerne blev skåret over, da hun var alene ovenpå.
Vi må ringe til politiet. Laura, hør nu på mig.
Nej. De må ikke gøre hende noget.
Vi må tænke os godt om. Hvad kan vi ellers gøre?
- Hvem har videoen med hele festen? - Videoen?
- Drengene fra centret. - Hvem inviterede de rødder med?
- Bea kender dem. - Vi ringer og beder om at se den nu.
Klokken halv fem om natten?
Fortalte Bea dig, at de skulle filme?
- Hun foreslog det, og jeg sagde ja. - Hvorfor dem?
De er ikke i stand til at gøre sådan noget.
- Hvad er der sket? - Vi ved ikke noget endnu.
Felipe. Har hun sagt noget, der undrede dig, i dag?
Som hvad?
- Som at hun havde en spøg i ærmet. - Nej.
Du har ikke set nogen, der virkede mistænkelige?
- Nej. - Hvad med drueplukkerne?
Der var én ting. Vi faldt af knallerten ude på vejen.
Vi kunne ikke få motoren i gang igen. Drueplukkerne kom og hjalp os.
- Hvornår var det? - I går.
Det her var ikke improviseret.
Hvem det end var, vidste de, at Laura og børnene kom, -
-og de organiserede det.
De efterlod avisudklippene. De kappede strømmen på motorvejen-
- og kom ubemærket ind i huset. De er professionelle.
Nogen gik op og lagde udklippene på sengen.
- Måske kom en fremmed ind i huset. - Måske var det ikke en fremmed.
Du skal hvile dig, Laura.
Lad det ligge.
Kan du huske sagen om den pige?
- Det er mange år siden. - Var det her i nærheden?
Ikke langt herfra.
Prøv at se, om du kan sove.
Forældrene må bestemme, om politiet skal indblandes.
Jeg frygter for pigens liv.
- Hendes mor er nok endnu mere bange. - Skal jeg ikke hjælpe dem?
Du ved ikke engang, om det gavner eller skader hende.
- De må vælge. - Og hvis det er en af dine knægte?
Hvorfor skulle det være det?
- Kan vi ikke godt tage hjem nu? - Ring til din kollega igen.
Hun har slukket sin mobil. Hun ringer, når hun vågner.
- Vi må se den video nu. - Hendes dør er låst.
Få den skide dør op! Skal jeg gøre det?
- Undskyld, vi vækkede dig. - Det er i orden. Er der problemer?
- Nej nej, alt er fint. - Leder du efter noget?
Jeg vil finde ud af, -
- om nogen af de tre unge knægte er tidligere straffet. Marco, Abel...
De har alle smådomme. De har pushet lidt, smårapserier.
Sluk lyset, og vær sød at lukke døren.
Og ikke et ord til drengene.
Jeg er ked af at forlade dig sådan her.
- Du skal nok snart få godt nyt. - Mor og Rocio holder os informerede.
Kom snart igen.
Vær stærk.
Har du ikke fortalt Alejandro det endnu?
- Du må fortælle ham det. - Hvad kan han gøre derfra?
I skal beslutte, om I vil gå til politiet.
- Den beslutning må I træffe sammen. - Ana.
- Hej. - Hej.
Min familie vil sige farvel.
Irene?
Irene, skat.
- Hej, lille skat. - Skal vi ikke have morgenmad?
Gå ned til moster og få noget mad. Jeg kommer om lidt.
- Hej med dig. - Hej.
Laura?
Ring til Alejandro. Sig, han skal komme hurtigst muligt.
Han vil ikke kunne håndtere det.
- Hvordan siger jeg det til ham? - Du må ringe og tale med ham.
Sig, hvad de truer med, hvis du går til politiet.
- Du må ikke gå. - Jeg er lige herinde.
Hej.
Hvorfor siger du ikke noget?
- Irene. - Hvad?
- Der skete hende noget i nat. - Hvad skete der med Irene?
Hvad sker der? Hvor er du, Laura?
Du må ikke græde. Sig, hvor du er.
Der var så mange børn til brylluppet. Hvorfor tog de lige min datter?
Hun var den eneste, hvis far kunne betale løsesummen.
Hvor fik de den dumme idé fra?
- Hvorfor er den dum? - Det er ikke sandt.
Du har altid sagt, at I klarede jer godt.
Han gav så meget til renoveringen af kirken, -
-at folk formoder, han er rig.
Han har ikke arbejdet i to år.
Mor.
- Hvad er der? Hvorfor græder du? - Alt er fint, skat.
Hvor er Irene?
Kom. Du skal have morgenmad.
Han vil tale med dig.
Hvorfor ringede du ikke straks?
- Fordi jeg ikke selv kunne tro det. - Har hun sin medicin?
Vil du ikke nok skynde dig at komme? Kom.
- Hvad er der? - Du kender de fyre, ikke?
Selvfølgelig. Er der problemer?
- Hvad er der galt? - Se her.
Pis.
- Hvornår fik du den besked? - For et par minutter siden.
300.000 euro!
Har drengene dit nummer?
Det har alle på centret. Hvis det var dem, ville de ikke skrive til mig.
- Hvorfor blev den sendt til dig? - Det ved jeg ikke.
Du er ved at blive for involveret i det her.
- Du er blevet for involveret. - Det er ikke problemet.
Problemet er, at de skrev til mig og ikke moren.
Problemet er, at du tog de knægte med til brylluppet.
Det mener du? Hvis du er så sikker, hvorfor så ikke ringe til politiet?
- Har de givet dig resten af videoen? - Ja.
Laura, hvordan går det?
Hør her, vi har fået en besked for et par minutter siden.
Har du? Hvad står der?
Det er den samme besked, som Bea fik.
Send den til mig.
- Jeg kommer. Lige nu. - Fik hun nøjagtig samme besked?
Ja.
I 40 år har du sagt det lort! Brækker du dig ikke over det?
I kan gå ad helvede til! Især dig, din bums!
Ring til politiet.
Hold så kæft, din taber!
Din døgenigt!
I skylder mig alle sammen penge!
- Skrid så! - Jorden er min!
Jorden tilhører mig!
Du tabte din jord i et slag poker! Din drukkenbolt!
Pas på, hvad du siger!
Pas nu lige på!
- Hvad er det, du siger? - Han er jo helt fra snøvsen.
- Hundehoveder! - Nu går vi hjem.
- Slip mig! Hængerøve! - Kan du så komme ud!
- Slip mig! - Nu går vi hjem.
Jeg vil have al min jord tilbage!
Hvad er der med ham? De sagde, han var faldet til ro.
- Hvorfor roder han op i det nu? - Og kræver sin jord efter 30 år?
- Hvorfor lod du ham dog drikke? - Fuld eller ej, sådan er han bare!
Kun politiet får ham til at holde op.
Han har fyret det pis af i årevis. Især til mig.
- Hvorfor går det dig sådan på? - Det er okay. Han er bare fuld.
Længere er den ikke. Det der vil jeg huske.
Hvorfor skal du drikke og bringe skam over os?
Jeg er ikke ligeglad med, hvad de siger!
Alle arbejdede for mig. Hvor ville de være uden mig?
Hvorfor roder du op i det nu?
Vi skal bruge de penge til at redde mit barnebarns liv.
Så skulle du ikke have satset jorden!
Det skal vi ikke tale om nu.
For Irenes skyld må vi undgå den slags scener.
Skal du stå der og give mig gode råd?
Glem ikke, hvor du kommer fra. Det her er ikke dit hus.
Du går rundt her, som om du er en del af familien.
Glem nu ikke, at du bare er tyendets søn.
Så er det nok! Lad mig tale!
Kan I ikke tåle at høre det, så hold jer for ørerne.
Du skylder mig endnu mere end alle folk nede i byen.
Du praler af din vingård. "Min vingård", som du siger.
Den har du kun på grund af mig.
- Du tvang Laura... - Far, lad nu være.
Du tvang min datter til at give dig den jord.
Paco.
Tvang jeg dig til at sælge din jord?
- Hvad? - Tvang jeg dig til at sælge jorden?
- Hvorfor snakker I om det nu? - Jeg købte den for at hjælpe hende.
Gjorde du det? Prisen var i hvert fald god.
Jeg blev ikke snydt. Alejandro og jeg havde brug for pengene.
Paco havde ikke nok. Men han gav mig, hvad han havde, for jorden.
- Ignorer den gnavpot. - Det er til Laura. Hun skal ringe.
Først skal du med ud at møde en. Jeg fortæller, hvem det er, senere.
Må jeg beholde videoen?
- Er det et problem? - Nej.
Lad os se på de beskeder.
Kan du lokalisere dem ud fra nummeret?
Normalt er det let at spore senderen, men de er gode til at gemme sig.
De køber flere simkort og benytter falsk identifikation.
De sender beskederne fra gamle mobiler-
- og destruerer mobil og simkort efter hver besked.
Men I bør vise beskederne til politiet.
Vi har ikke besluttet, om vi går til politiet.
Om I vil det eller ej, vil politiet gribe ind, når de hører om sagen.
- Hvad skal vi gøre? - Lade, som om I skaffer løsesummen.
- Hvordan? - Ved at spørge jeres nærmeste.
Det er svært at finde nogen, der kan give så meget.
De skal vide, at I forsøger. Det vil købe jer tid.
Hvordan finder de ud af det?
De holder øje med jer. Det kan I være helt sikre på.
Fortæl ikke nogen om dette møde.
Ikke engang pigens far?
- Må jeg tale med dig alene? - Ja.
Fernando, kan vi stole på den fyr?
Ja. Hvorfor?
- Han siger det ikke til nogen? - Han er for længst gået på pension.
Han sværgede på det.
Den anden besked blev også sendt til Bea.
- Bea? - Pacos kone.
Hvor længe har du kendt Paco?
Vi voksede op i det samme hus. Indtil jeg rejste, var vi altid sammen.
- Sammen? - Ja, sammen. Vi var kærester.
Og nu?
Vi har hvert sit liv.
- Det er forbi. - Og I er på god fod?
Er det ikke ligegyldigt?
Jeg prøver at forstå, hvorfor sms'en blev sendt til hans kone.
Undskyld. Far, jeg rejser nu.
Pas på dig selv.
- I lige måde. Jeg vil savne dig. - Jeg vil også savne dig.
- Ring, når du er fremme. - Det skal jeg nok.
- Kommer du altid uden ham? - Nej.
Han kunne ikke denne gang.
Hvis jeg finder ud af noget, ringer jeg til Fernando.
Bliv lidt, Fernando. Jeg vil se videoen med dig. Jeg kører dig hjem.
Andres!
Hallo?
- Sæt dig ned. Jeg har travlt. - Det er længe siden, vi har set dig.
Lad os smage den. Vil du ikke smage din egen vin?
- Hvad er der? Du virker oprevet. - Jeg vil bede om en tjeneste.
Men lov mig nu, at du tænker over det, før du siger nej.
Jeg tænker altid, før jeg taler.
Jeg har akut brug for penge.
- Til druehøsten? - Nej, det er noget personligt.
Kan du hjælpe mig med det?
Jeg har tænkt over det, og svaret er nej.
Okay. Jeg er villig til at sælge dig min halvdel.
- Hvorfor lige pludselig nu? - Jo, altså...
Vores partnerskab skal jo ende en dag.
Vi finder et fjols, som vil købe det hele.
Men jeg har brug for pengene lige nu.
Så jeg vil sælge dig min andel til en god pris.
Du har aldrig ladet købere komme og se gården.
- Det er rigtigt. - Er der sket noget?
Overvej mit tilbud, og giv mig et hurtigt svar.
- Jeg må gå nu. - Hvorhen? Sæt dig nu ned.
- Hvorfor skal du bruge penge? - Giv mig hurtigt svar.
Okay. Jeg skal overveje det.
Hvad er der?
Hvad er det?
- Hvornår har du fået den? - Lige nu.
Hun har ikke sin medicin.
Ja.
Ja, jeg er sammen med Laura. Har du lige fået den?
Læs den op. Øjeblik. Læs den nu.
"Din datter kan ikke få vejret. Få skaffet pengene, inden hun dør."
Hun fik den samme. Jeg ringer tilbage. Hej.
- Jeg kan ikke få vejret. - Klarer du den?
Dybe vejrtrækninger. Sådan.
- Vil du ud af bilen? - Jeg er ved at blive kvalt.
Jeg sagde til hende: "Hvad med min mor?"
Og hun sagde: "Bare pak din taske i hemmelighed, og rejs."
- Måske gjorde hun det. - Hvorfor skulle hun det?
Det ved jeg ikke.
- Vi ses. - Ja, vi ses.
- Lort. - Noget nyt?
Vi så videoen igennem hele eftermiddagen. Intet spor.
Min ven sagde én fornuftig ting.
Hvad nu, hvis hun ikke blev bortført? De skulle være kommet sammen, ikke?
Hvorfor ændrede Alejandro pludselig sine planer?
- Laura sagde, det var arbejdet. - Han har ikke arbejdet i to år.
- Hvad? - Hans selskab gik fallit.
- To år. - Det var satans.
Nu skal du ikke gøre mig helt rundt på gulvet.
Hvordan skulle han planlægge det fra Argentina?
Måske er de sammen om det. Måske sender han beskederne fra Argentina.
Hvis han gjorde, ville Laura være den første til at mistænke sin mand.
Hvorfor skulle hun tvivle på manden?
Det ved jeg ikke.
Er det ikke underligt, at de skriver til din kone?
Det er da underligt.
Jeg er rigtig bange. Hvad nu, hvis de gør hende noget?
Fernando har ret. Vi er nødt til at gå til politiet.
Hvis vi ikke ringer til dem, hvad er så alternativet?
Jeg ville ringe til politiet.
Inden de når at gøre noget, hvordan overlever hun så uden sin medicin?
Tag det roligt. Gud vil hjælpe os.
Gud? Hvorfor gør han det mod os?
Sig ikke sådan noget pjat. Vi må bare skaffe de penge.
- Hvordan? Skal de stjæle dem? - Vi må vente.
Paco kan måske hjælpe os med pengene.
Dem alle sammen?
Han har talt med sin partner om at sælge sin andel af gården.
- Hvorfor skulle han gøre det? - Han gør det ikke.
Han foregiver at gøre det, så rygtet spredes.
Var det hans idé?
Vi søgte rådgivning af Fernandos ven, en pensioneret politimand.
Han sagde, vi skulle lade, som om vi skaffede pengene.
- Og så? - Ja, og så...
Hvad sker der om et par dage, en uge, -
- når de indser, vi ikke har pengene?
Det ved jeg ikke.
Jeg ved ikke, hvad der vil ske. Jeg kan ikke klare at tænke på det.
Jeg er ked af at få jer helt herud. Men min ven ønsker at være diskret.
- Hvor er han? - I bilen.
Han venter på dig. Han hedder Jorge.
Laura, han vil tale med ham alene.
Han virker meget fattet.
Han viser det ikke, men han lider indeni.
Stoler du fuldstændig på din mand?
Hvorfor spørger du?
Han forguder sine børn.
Løber vi nogen risiko, hvis vi går til politiet?
Selv hvis risikoen er minimal, skal det gøres meget diskret.
Kan de efterforske sagen i al hemmelighed?
Ja.
Hvorfor tog du ikke med familien?
Jeg skulle til jobsamtaler.
- Gik det godt? - Er det ikke lige meget nu?
Alt er vigtigt, hvis vi skal redde din datter.
Fik du jobbet? Hvorfor ikke det?
Ja, hvorfor ikke? Spørg de folk, der ikke ansatte mig.
På grund af dit drikkeri?
Hvem har fortalt dig det?
Jeg har ikke rørt en dråbe i 16 år.
Din kone siger, du er gået fallit.
Og?
Politiet vil fortælle dig, at gerningsmændene ikke er fremmede.
Ja, selvfølgelig. Klart.
Det var mig.
Det var hendes far.
Sæt dig ind i bilen. Vi kører.
Hvem var det?
Var det dig? Har du fortalt den nar alt?
- Fortalt ham hvad? - At jeg drikker og er gået fallit.
Ikke nu, Alejandro.
Det er min datter!
Lad mig bestemme, hvad der skal gøres!
Sådan nogle røvhuller. Røvhuller!
Det var mig, som talte med ham. Jeg troede, det kunne hjælpe.
Skulle det hjælpe at vide, at jeg er arbejdsløs og ruineret?
Hvorfor skulle jeg mistænke dig?
- Sagde jeg måske det? - Det er det, du insinuerer.
Din familie mistænker mig. Det var tydeligt over morgenmaden. Og de to!
De er bekymrede for din datter. Og du taler bare om Gud!
Så ja, de mistænker dig!
Sov nu.
Hvordan kan jeg sove, når jeg ikke ved, hvor min datter er, -
- eller hvad de måske gør ved hende?
Jeg hader mig selv for ikke at kunne gøre noget.
For ikke engang at sige det til politiet.
Skat...
Der er én måde, vi kan hjælpe hende på.
Hvis du går med til det.
Paco kunne give os pengene.
- Du sagde, han bare lod som om. - Han kunne gøre det.
Hvorfor skulle han give os så mange penge?
Lad mig prøve. Lad mig tale med ham.
Hvad vil du sige?
Jeg vil gøre hvad som helst for at få hende tilbage.
Nej.
Tænk på Irene. Vi mister vores datter.
- Han giver dig ikke pengene. - Måske gør han.
Og hvis ikke, så går vi til politiet.
Han giver dig ikke pengene.
Du fortæller ham det og får absolut intet ud af det.
Kom nu. Jeg beder dig.
Må jeg ikke nok!
Kom nu.
Jeg bad om at høre min datters stemme.
De lod hende tale.
Jeg spurgte, om hun havde det godt. Hun sagde nej.
Så kvalte de hende og smed hende ned i en brønd.
Da de trak liget op af brønden, -
-kunne jeg ikke kende min datter.
Jeg sagde, det ikke var hende.
Paco!
Hvad laver du her?
Er du alene?
Ja. Har han sagt noget endnu?
- Hvem? - Din partner.
Nej, men det er rygtedes, og det var det vigtigste.
Ja, men...
Ville du være villig til virkelig at sælge?
- Gården? - Ja.
Hvis det skete for dit barn, ville du så intet gøre?
Jeg ved ikke, hvad jeg skal sige.
Mange folk arbejder her. Deres familier er afhængige af det.
Det ved jeg godt, men...
- Du har stadig ikke tilgivet mig. - For hvad?
At jeg forlod dig.
- Det vil jeg ikke diskutere. - Og du lod mig aldrig forklare det.
Det vil jeg ikke snakke om nu. Ikke her.
Ikke noget sted. Jeg vil ikke snakke om det.
Kan du huske, første gang jeg var hjemme efter brylluppet i Argentina?
Vi havde ikke set hinanden i tre år.
Jeg kom alene, og du var ikke sammen med Bea endnu.
- Kan du huske det? - Ja.
Også den sidste nat?
Ja, den husker jeg.
Du kørte mig til lufthavnen. Vi sludrede hele vejen.
Pludselig stoppede du bilen.
Du krammede mig og begyndte at græde.
Du sagde, at du ikke kunne fatte, at du havde mistet mig.
Vi steg ud af bilen. Du kom over til mig.
Du kyssede mig.
Og...
Hvis det her er din hævn, så lad det ikke gå ud over pigen.
Mig?
Hun er din datter.
Hvad?
Nej.
Det må du ikke gøre mod mig.
Hun er din datter.
- Hej. - Hej.
- Er du okay? - Ja.
- Hvad ville Laura? - Bede om hjælp.
- Du hjælper allerede. - Hun ville have penge.
- Hvorfor går hun til dig? - Det ved jeg ikke.
Måske synes hun, at hun solgte jorden for billigt til mig.
Efter alle de år?
- Hej. - Hej.
Hvordan går det?
- Kom og sæt jer. Vil I have frokost? - Vi har lige spist, ellers tak.
- Har I hørt noget? - Nej. Vi venter stadig.
Paco og jeg er meget påvirkede af det her.
Vi vil gøre alt, hvad vi kan, for at hjælpe jer.
Men vi har bare fået en fornemmelse af...
at I synes, vi skylder jer det. At det er vores pligt at hjælpe jer.
- Bea, det skal vi ikke tage nu. - Alle er her.
- Jeg vil have én ting på det rene. - Hvad?
- Det, Bea mener, er bare... - Lad hende tale.
- I mener, I har ret til jorden. - Hvem er "I"?
Jer alle sammen.
Vi har ikke ret til noget. Men vi husker, hvordan Paco købte jorden.
Den jord var intet værd. Paco og jeg knoklede i syv år for at opdyrke den.
- Det er min jord. - Den tilhører dem, der dyrker den.
Så daglejerne ejer den også?
- Det var ikke derfor, vi kom. - Jo.
Jeg håber bare, at Irene snart kommer tilbage, så skænderierne stopper.
Problemet er ikke løst, fordi vi tier det ihjel.
Jeg solgte den jord meget billigt, fordi jeg gerne ville hjælpe en ven.
- Men du havde brug for pengene. - Nu stopper du!
Undskyld.
Jeg har ikke brug for nogens penge.
Ellers tak.
Min datter skal nok komme tilbage.
Gud vil hjælpe mig.
Undskyld mig.
- Hvad har du ellers fortalt ham? - Alt.
Vi sværgede på det.
Tilgiv mig. Det var for vores barn.
Netop for hendes skyld skulle du ikke have sagt noget.
- Hvad har du gjort? - Det var for vores datter.
Hvad vil det gøre ved hende?
Hvad er der?
Det der havde du da ikke før.
Se.
Hvad gør du ved dig selv?
Jeg vil sælge min andel til Andres.
- Du sagde, du bare lod som om. - Jeg frygter sådan for pigens liv.
Hvis du betaler, virkede det for dem. Så tager de en anden i morgen.
Sådan sagde du ikke, hvis det var vores.
Hvis du var mor, ville du tvivle.
Jeg har heldigvis aldrig villet være mor.
Hun er min datter.
- Hvad sagde du? - Hun er min datter.
Hvad er det, du siger?
Er du blevet sindssyg?
Lad være med at røre ved mig!
Sæt dig ned, så snakker vi om det.
Jeg vil ikke snakke om det!
Jeg troede ikke, vi havde hemmeligheder.
- Gå! Jeg vil være alene. - Laura fortalte mig det i går.
I går? Og du troede på hende!
Vi elskede en sidste gang, og...
- Og hun blev gravid? - Ja.
De vil da bare have dine penge!
Måske er historien om jorden også opdigtet! At du fik den for billigt.
Den gik ikke, så nu opfinder de en ny løgn!
- Hvordan ved du, det er løgn? - Hvordan ved du, at det er sandt?
De vil ikke have penge. Det hørte du selv i går.
Det er de jo nødt til at sige! Alle holder øje med hinanden.
Og så siger konen, at hendes datter er din!
Og hvorfor holde brylluppet her i byen?
Det er der ingen, der gør mere. De står alle sammen i ledtog!
Du gik i seng med hende én sidste gang.
Men hvad så, hvis hun gik i seng med sin mand dagen efter?
Hvordan ved du, at hun er din datter?
Hvorfor fortæller hun dig det nu?
Hvordan kan du være så naiv?
- Hej. - Hej.
Er Laura her?
Hun er ovenpå sammen med Rocio. Hvorfor?
Min lille pige...
Hvor er du, min skat?
- Godmorgen. - Godmorgen.
- Må vi få et øjeblik alene? - Ja.
Løj du for ham?
Om hvad?
Det, du fortalte Paco.
Jeg troede ikke, han ville fortælle dig det.
Hvis du forsøger at skaffe pengene-
- gennem den løgn, må jeg fortælle din mand alt.
Det er ikke en løgn.
Min mand ved det allerede.
Hvad er der galt?
Fyrene har hørt nede i byen, at du vil sælge vingården.
- Hvem betaler os så? - Hør ikke på det vås.
Jeg betaler jer. Kom tilbage til arbejdet.
Laura?
Hvor er Laura?
- Hun er vist ovenpå. Hvorfor? - Der er en, der vil tale med hende.
- Hvem? - En ven. Sig, hun skal komme ned.
Er der noget nyt?
- Er der noget galt? - Nej.
De siger, du har solgt vingården.
Ja.
Døren var låst.
De låste den, så I skulle tro, hun stadig var der, -
- og være længere tid om at opdage, hun var væk.
- Hej. - Hej.
- Er det din søn? - Ja.
- Sov han i samme værelse den nat? - Ja.
Det er underligt, at de ikke tog ham.
Det ville være mindre risikabelt.
En sovende dreng er lettere at tage end en teenager.
Så de må have haft en grund til at vælge hende.
Hvilken grund?
Fernando fortalte mig noget om din datter.
Hvad for noget?
Var der nogen, der allerede vidste, at du ikke er hendes far?
Bea har talt med Fernando.
- Jeg ved det ikke. - Det er ikke professionelle.
Det er folk tæt på jer, som har den oplysning.
Ingen vidste det før nu.
De tog hende ikke, fordi hun er Pacos datter, og han har penge.
Men de troede, -
- at de fik mere ud af at tage hende.
For hvis I ikke kunne betale løsesummen, ville Paco hjælpe jer.
Da vi besluttede os for at få hende...
lovede vi hinanden, at vi aldrig ville sige det til en sjæl.
Hold godt øje med jeres nærmeste.
Find ud af, hvem der ved det.
Vær sød at sætte dig ned.
Har han virkelig solgt jorden? Hvorfor?
- Det ved jeg ikke. - Hvad siger folk?
- Om hvad? - At han gør noget så sindssygt.
Sladderen går jo. Folk har ikke så meget andet at lave her i byen.
Og hvad siger sladderen?
At det gør man kun for sit eget barn.
Og før?
Fernando. Vær nu ærlig over for mig.
- Først var det bare gisninger. - Om min datter?
Gisninger?
Paco og Laura var kærester i mange år.
De siger, din datter nogle gange gør ting, -
-som Paco også gjorde som barn.
"De" siger? Hvem siger det?
- Familien. - Men hvem?
Nogle af dem.
Så de ved det.
De har ikke nævnt det i flere år.
Men nu Paco har solgt gården...
Nu...
ved alle det.
Elsker du hende stadig?
Jeg gør det for pigen.
Nej.
Tænk, hvis de selv gjorde det?
Jeg ved, hvad jeg gør.
Nej. Nej, det gør du ikke.
- Hvem er den pige? - Min søns kæreste.
De bor ikke her. De kom kun den ene aften.
Alejandro.
Jeg er sikker på, vi finder hende. De kan ikke være langt væk.
Jeg har fået pengene i dag.
Det fulde beløb.
- Hvorfor gør du det? - Hvorfor jeg gør det?
Hvis jeg ikke gjorde noget, og der skete noget med...
Irene, ville jeg aldrig kunne tilgive mig selv.
Hvorfor ville du ikke kunne tilgive dig selv? Det er ikke din pligt.
Siger du, det ikke er min pligt?
Men jeg er i min gode ret til det.
- Det mener du? - Ja.
Der er gået 16 år. 16 år.
Og nu, når I har brug for mig, fortæller I mig det.
Lad mig fortælle dig noget.
- Irenes fødsel reddede mit liv. - Er det sandt?
Jeg var...
fortabt, deprimeret, helt færdig på grund af alkoholisme.
Visse aftener tog jeg ikke engang hjem.
En nat, da jeg var helt desperat, sagde jeg til Gud:
"Vil du ikke nok dræbe mig eller redde mig?"
Da jeg kom hjem den nat, -
- betroede Laura mig, at hun var gravid med dit barn.
Jeg troede, at det hele var forbi.
At jeg havde mistet hende, og det nok for altid.
Men det gik lige modsat.
Gud ramte mig hårdt for at få mig til at skifte kurs.
- Gud? - Ja.
- Laura ville have en abort. - Det vidste jeg ikke.
Jeg talte hende fra det.
Gud ramte mig hårdt for at få mig ud af sølet.
- Gud? - Min gud.
Han trak mig ud af Helvede.
Jeg er sikker på, han redder hende nu.
Din gud vil redde Irene?
Måske udnytter din gud mig til at redde Irene.
Du reddede hende først. Nu er det min tur.
Jeg sætter min datters liv på spil for din skide stolthed.
Jeg har ingen stolthed tilbage.
Har du ingen stolthed tilbage? Så tag imod hans hjælp og red hende!
Hvis din gud ville det, havde han gjort det allerede!
- Hvad laver du her? - Bed ham komme ud.
- Er nogen fulgt efter dig? - Nej. Kald på ham.
Vi aftalte, du aldrig måtte komme her.
- Hvordan har min datter det? - Fint. Men jeg kan snart ikke mere.
- Måske er nogen fulgt efter hende. - Lad hende tale.
Det må slutte nu. Vi ødelægger min familie.
Paco har solgt gården.
Vi må frigive hende nu. De mistænker hele familien.
- Også dig? - Måske opdager de alt i morgen.
Rolig. I morgen er det overstået.
Jeg kan ikke klare at se dem lide.
- Hvor er I latterlige! - Bland dig udenom.
Bliver vi taget, siger vi, du ikke vidste noget.
- Lad hende gå, eller jeg sladrer. - Vent til i morgen tidlig.
Det kan du ikke nægte efter alt det her.
- Hvor skal du hen? - Jeg siger det.
- Vent! - Jeg kan ikke længere.
Du lovede, at du kunne holde ud.
- Jeg tog fejl! - Det er for sent nu.
Lad os gå fra hinanden i virkeligheden.
- I morgen er det forbi. Vi rejser. - Vi bliver anholdt.
- Jeg er med, hvis vi får pengene. - Det er jeg ikke!
Aftalen gik ikke ud på at sende sms'er til Pacos kone!
Gjorde du det? Uden at spørge mig først?
Det var mistænkeligt kun at sende til en.
- Du vil hævne dig på min familie. - Jeg hader din familie.
- Nu lukker du sgu røven! - Skal jeg måske fortælle pigen alt?
Jeg beder jer. Lad hende gå!
Vil I ikke nok?
Hør her.
Jeg lader hende gå.
- Lige nu med det samme? - Her midt om natten?
- Jeg gør det ved daggry. - Lov mig det.
Sværg på vores datters liv.
Sværg på, at du gør det.
Jeg sværger.
Jeg vil savne dig.
Det var du længe om.
Ja, jeg måtte vente længe.
Hvad sagde lægen?
En virus.
Gav han dig noget medicin?
Hvorfor alle de spørgsmål?
Hvorfor er dine bukser våde?
Hvor har du været?
Jeg stoppede for at kaste op.
Jeg vaskede mit ansigt og spildte på tøjet.
Red mig, for guds skyld! De vil slå mig ihjel i dag!
Jeg beder jer! Læg pengene der, hvor de siger.
Jeg beder jer! Vil I ikke nok?
Det er politiet. Dit opkald kan blive optaget.
Hallo?
Kan I høre mig?
Pengene er i bilen, men jeg vil først se hende.
Jeg vil høre Irenes stemme!
Har du det godt?
Det er mig. Paco.
Hvordan har du det? Har de gjort dig noget?
Gjorde det ondt?
Lille skat!
Min skat...
Tal til mig, skat. Sig noget.
Tak.
Gav du dem pengene?
Tak.
Du skal få dem tilbage.
Hun skal til lægen. Hun ser meget svækket ud.
Jeg elsker dig så højt!
Forsigtig.
Tak.
Mariana! Mariana!
De har fundet Irene!
Bea?
Laura!
- Irene! - Herinde!
Søde skat.
- Nu skal jeg hjælpe dig. - Tak, Joan.
- Vi skal skynde os. - Hvorfor?
Jeg skal aflevere bilen i lufthavnen.
Gå ikke ned alene. Vent på mig. Jeg hjælper dig ned ad trappen.
Hvor er hendes medicin?
I min taske.
Godt. Hvad er der ellers?
Giv besked, når I er fremme. Jeg ringer til dig.
- Far? - Hvad er der, skat?
Hvorfor var det Paco, som hentede mig?
Farvel. Kan du nu opføre dig godt.
Hav det godt.
Farvel.
Nu går vi hjem.
Sæt dig ned. Jeg vil tale med dig.
- Det er koldt. Lad os gå hjem. - Fernando.
Sæt dig.